આર.કે સિંહ ભાજપના ચૂંટાયેલા સાંસદ છે. તેઓ બિહારના આરા મત વિસ્તારમાંથી ચૂંટાયા તે પહેલા ગૃહ સચિવ હતા. નીતિશ કુમારની નજીક હતા અને જેડીયુ તેમને ટિકિટ આપવાની વેતરણ કરી રહ્યું હતું, બરાબર તે જ સમયે ૨૦૧૪માં નરેન્દ્ર મોદીએ તેમને ભાજપમાં ખેંચી લીધો. આરએસએસ દ્વારા તેનો વિરોધ થયો પરંતુ મોદીની સામે તેમનું કાંઈ ન ચાલ્યું અને ૧,૩૫,૦૦૦ મતની સરસાઇથી તેઓ આસાનીથી ચૂંટાઈ પણ ગયા. તેમનો વિરોધ હોવો સ્વાભાવિક છે કારણ ગૃહ સચિવ તરીકે એમણે સમજાતા એક્સપ્રેસ બોમ્બ વિસ્ફોટ ફેબ્રુઆરી ૨૦૦૭, હૈદરાબાદની મક્કા મસ્જિદ મે ૨૦૦૭, અજમેર દરગાહ ઓક્ટોબર ૨૦૦૭ તથા માલેગાવ સપ્ટેમ્બર ૨૦૦૬ અને સપ્ટેમ્બર ૨૦૦૮, જે વિસ્ફોટ થયા અને કુલ ૧૧૯ માણસોના મોત નીપજ્યા, એ બધા જ આતંકી કૃત્ય પાછળ સંઘ-ભાજપના સ્વયંસેવકોનો હાથ હોવાનું અને તેના પૂરતા પુરાવા પોતાની પાસે હોવાનું આ આઈએએસ અધિકારીએ જાહેર કરેલ હતું. તત્કાલીન ગૃહપ્રધાન શિંદેએ જયપુરની ચિંતન શિબિરમાં, ૨૦૧૩માં હિંદુ આતંકવાદ ફેલાવવાની ભાજપ થકી કોશિશોનો ઉલ્લેખ કર્યો. પરંતુ વિરોધ થતાં જ અને હોબાળો થતા પાણીમાં બેસી ગયા .તે વખતે પણ આ આ સિંહ સાહેબે સંઘના સ્વયંસેવકો અને પ્રચારકો આતંકી કૃત્યમાં સંડોવાયેલા હોવાનો પોતાની પાસે પૂરતા પુરાવા છે તેવું સ્પષ્ટ જણાવેલ. જાકે તેમણે ભગવા આતંકવાદ જેવા શબ્દોનો ઉપયોગ ટાળ્યો હતો. સુનિલ જાશી જેમની હત્યા થઈ હતી અને જે સંઘના પ્રચારક રહેલા ફરાર પ્રચારક સંદીપ ડાંગ એ, રામજી કાલસંગ્રા, મુકેશ વસાણી, દેવેન્દ્ર ગુપ્તજ, ચંદ્રશેખર લેવે, ઉપરાંત સમગ્ર આતંકી પ્રવૃત્તિના મુખ્ય ષડયંત્રકારી ડાંગ ગુજરાતના નિવાસી, સ્વામી અસીમાનંદ સહિતના નામ જાહેર કર્યા હતા. સાધ્વી પ્રજ્ઞા ઠાકુર અને કર્નલ પુરોહિત તથા બીજી પણ ઘણી વ્યક્તિઓ સુધી નેશનલ ઈન્વેસ્ટિગેશન એજન્સી પહોંચી હોવાનું રાજ કુમાર સિંહનું પ્રગટ પણે કહેવું હતું. અધૂરામાં પૂરું અંબાલાની જેલમાં સ્વામી અસીમાનંદની નવ કલાક ૨૬ મિનિટ જેટલી લાંબી મુલાકાત લઇને, લીના ગીતા રઘુનાથને કેરેવાન સામયિકમાં પ્રકાશિત કરી. આ પહેલા કેરેવાન સામયિકે અખબાર જાેગ નિવેદન કર્યું હતું તેમાં અસીમાનંદે આચરેલા આતંકી કૃત્ય, સંઘ સુપ્રીમો ડોક્ટર મોહન ભાગવત અને વરિષ્ઠ પ્રચારક ઇન્દ્રેશકુમારની સંમતિથી હાથ ધરાયાનું જણાવ્યું હતું. સ્વામી અસીમાનંદએ સંઘ તરફથી આપેલ ધારાશાસ્ત્રીઓએ આવી કોઈ મુલાકાત જેલમાં થઈ હોવાનું નકાર્યું, પરંતુ સમગ્ર બાબતને આતંકવાદ સાથે જાડવામાં ગૃહમંત્રી સુશીલ કુમાર શિંદે અને ગૃહ સચિવ સિંહનો સંબંધ હોવાથી સંઘના અધિકારી એમનાથી નારાજ થવા સ્વાભાવિક છે. આજ આર.ક.સિંહે, શિંદે – દાઉદ કનેક્શનનો પણ પર્દાફાશ કરેલ હતો. આઇપીએલના સટ્ટા કૌભાંડમાં દાઉદના મળતીયા , મુંબઈના વેપારીની દિલ્હી પોલીસ તપાસ કરે એ શિંદેને કઠતું હોવાનું આર.કે.સિંહે પોતાની વેબસાઇટ ઉપર પણ જણાવેલ છે.